
З А П О В Е Д
[bookmark: _GoBack]					      № 884/25.08.2026

На основание чл. 247, във връзка с чл. 242, ал. 1, т. 1 и чл. 242, ал. 2 т. 2 и т. 3 от Закона за горите (ЗГ) и Протокол № 19 от 18.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „МАРИНА – С3“ ЕООД с ЕИК 131236850 и седалище: гр. София, ул. „Кракра“ № 13.
	2. Обявявам за невалидно Удостоверение № 4152/23.10.2012 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „МАРИНА – С3“ ЕООД е вписан в регистъра и същият притежава валидно Удостоверение № 4152/23.10.2012 г. за извършване на дейности в горски територии, с вписан в него регистриран лесовъд САС, притежаващ Удостоверение за регистрация № 8101/23.10.2012 г. В резултат на настъпилата промяна на обстоятелствата по регистрацията „МАРИНА – С3“ ЕООД търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ. От „Справка за актуално състояние на действащите трудови договори“ от информационната система за обмен на справочна и удостоверителна информация (RegiX) е видно, че договорът със САС е прекратен на 21.09.2012 г., за което обстоятелство ИАГ не е уведомена в нарушение на разпоредбата на чл. 247 от ЗГ. От събраните данни е видно, че за периода от 21.09.2012 г. до момента на проверката - 14.08.2026 г., търговецът не е имал сключен трудов договор с лице, вписано в публичния регистър на ИАГ за упражняване на лесовъдска практика. В резултат на настъпилата промяна на обстоятелствата по регистрацията на „МАРИНА – С3“ ЕООД търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ.
При направена от ИАГ проверка се установи, че дружеството има активен трудов договор с - ААН от 19.10.2017 г. и притежаващ Удостоверение за регистрация № 12026/19.10.2015 г. и от 08.08.2012 г. със СПК - притежаващ Удостоверение за регистрация № 3122/03.05.2011 г., но не са вписани в Удостоверението на дружеството.
Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал.2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че от 01.07.2014 г. е вписана промяна на едноличен собственик на капитала на дружеството, за което обстоятелство ИАГ също не е уведомена в нарушение на разпоредбата на чл. 247 от ЗГ. Настъпилата промяна в обстоятелствата по регистрацията на „МАРИНА – С3“ ЕООД а именно - промяна на едноличен собственик на капитала на дружеството, е от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
Във връзка с констатираните обстоятелства, предполагащи отписване от регистъра по чл. 241, ал. 1 от ЗГ от страна на ИАГ до търговеца е изпратено писмо с изх. рег. индекс: ИАГ–11771/05.05.2026 г. за предприемане на действия по вписване на промяна на обстоятелствата по регистрацията на фирмата.  Писмото е получено от дружеството на 11.05.26 г. 
	Към 24.08.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „МАРИНА – С3“ ЕООД в публичния регистър по чл. 241 от Закона за горите. Не са представени декларация за обстоятелствата по чл. 242, ал.2, т. 2 и т. 3 от ЗГ.
	Предвид горепосоченото, на основание чл. 247, във връзка с чл. 242, ал. 1 т. 1 и чл. 242, ал. 2 т. 2 и т. 3 от Закона за горите, търговецът „МАРИНА – С3“ ЕООД с ЕИК 131236850, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „МАРИНА – С3“ ЕООД, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

